नई दिल्ली। योग गुरु बाबा रामदेव ने मैसेंजिग एप व्हाट्सएप को टक्कर देने के लिए स्वदेशी मैसेंजिग एप किंभो पेश किया। फेसबुक के स्वामित्व वाले WhatsApp को चुनौती देने के लिए पतंजलि ने Kimbho को पेश किया, लेकिन बिना तैयारी के लॉन्च किए गए इस मैसेंजिग एप को कुछ ही घंटों के बाद गूगल प्ले स्टोर से हटा दिया गया। लॉन्च के कुछ ही घंटों बाद मैसेजिंग ऐप गूगल प्ले स्टोर से अचानक गायब हो गया। व्हाट्सएप को चुनौती देने के लिए उतारे गए इस स्वदेशी मैसेजिंग एप भले ही गूगल प्ले स्टोर से गायब हो गया हो, लेकिन सोशल मीडिया पर लोगों ने इस एप को लेकर खूब मजे लिए हैं।